
RADU STANCA 


„Reteatralizarea teatrului 


Într-un articol substanţial, publicat in nr. 2 al revistei „Teatrul“, Liviu Ciulei 
pledează pentru „teatralizarea picturii de teatru“, ca pentru un act fățiş de supunere 
a așa-numitei „arte scenografice“ faţă de arta, mai cuprinzătoare şi mai complexă, 
„8 spectacolului“, 

Chemind arta decorului de teatru la o nouă disciplină in front, acest articol 
recomandă, in esenţă, scenografiei să incline steagul şi — după lupta tacită pe care 
a dus-o, in ultimii ani, pentru exacerbata sa emancipare — să redevină ceea ce a 
fost şi a trebuit să fie totdeauna: o artă ajutătoare artei propriu-zise a spectaco- 
tului ; credincioasa ei servitoare. Simptomatic, articolul menţionat reflectă cu lim- 
pezime tendinţa din ce in ce mai manifestă a oamenilor noştri de teatru de a se 
reintoarce la adevărata substanţă a artei spectacolului: teatraiul. Tocmai de aceea, 
apelul adresat de Liviu Ciulei unui sector special a! acestei arte, poate fi — după 
pârerea mea — intins peste intreaga suprafață a artei spectacolului. $i ceea ce 
autorul de mai sus cere pictorului scenograf, anume de a se intoarce la esențele 
liminare ale artei sale, de a şi-o „teatraliza“, se poate — cu bună dreptate — 
reclama tuturor factorilor ce concură la realizarea spectacolului de teatru. 

Tot mai clar apare astăzi iubitorilor scenei că teatrul este o expresie a vieţii, 
specificată de elemente proprii, ce-l diferenţiază de toate celelalte forme de expri- 
mare artistică a vieţii. Teatrul nu este, prin urmare, numai o artă colectivă ce insu- 
mează laolaltă o seamă de alte arte individuale, precum poezia, dansul, pantomima, 
pictura sau muzica ce-şi dezbat inseși ele supremația, ci mai este si teatru propriu 
zis ; iar acest fapt obligă toate celelalte arte componente să se adapteze la esenţa 
lui personală, să se „teatralizeze“. 

Din acest punct de vedere, istoria modernă a teatrului este o istorie a luptelor 
intestine duse de artele componente ale spectacolului pentru supremație. După o 
indelungată perioadă de dominație a poeziei dramatice, în care — de la teatrul redus 
la simpla lectură literară, din primele timpuri ale Renasterii, pină la teatrul literar 
al clasicismului francez — postul conduce cu autoritate competiția, — sub infiuența 
stilului baroc, poetul cedează locul actorului, care devine protagonistul necontestat 
a! artei teatrale. „Misterele“ și, în deosebi, „moralităţile“, — aceste forme atit de 
livreşti, atit de pline de literatură, in care tendințele moralizatoare apar intruchipate 
sub forma dezumanizată a abstracţiunilor (Viciul, Virtutea etc. ca personaje aidoma), 
— pierd pasul in favoarea unei explozive umanizări a spectacolului — Commedia 
dell'arte, supremă biruință a artei actorului în pofida poetului. 

Disputa insă, departe da a se stinge, a continuat timp indelungat, impărţind 
victoriile cind de o parte, cind de cealaltă, pină cind nevoia unui echilibru specific 
intra artele ce concură la realizarea spectacolului de teatru s-a făcut, cu luciditate, 
resimțită. Şi, interesant de remarcat, tocmai sub imperiul acestei nevoi de echilibru 
a forţelor antagoniste din teatru, tocmai sub imperiul nevoii de „teatralizare a tea- 
trului”, apare in istoria spectacolului un nou factor component: regizorul. 

De la Goethe, care, printre cei dintii, luptă pentru un echilibru specific intre 
forţele artistice re conlucrează în spectacol, pină la Stanislavski, al cărui efort s-a 
indreptat spre fundamentarea ştiinţifică a echilibrului dintre aceste forţe, — se 
înscriu numeroşi regizori care, timp de un secol întreg, au incercat, fiecare in felul 


52 WwWW.cimec.ro 


https://biblioteca-digitala.ro 


său, să pună de acord energiile antagoniste ce caută, in spectacolul teatral, să se 
anihileze unele pe altele. 

Pină la apariţia regizorului, aceşti factori componenți erau: poetul, actorul şi, 
de bună seamă, publicul, element social creator, indispensabil spectacolului şi care, 
in aceste dispute, şi-a avut şi el partea sa de glorie. Să ne amintim doar de peri- 
oadele cele mai strălucite ale Renaşterii italiene, cind spectacolele cele mai repre- 
zentative sint „marile festivități“, „sacrele reprezentații“ sau „carnavalurile”, tot 
atitea forme ale artei spectacolului, in care supremaţia creatoare o deține publicul. 

Atit arta poetului, cit şi arta actorului işi au insă originea in afara artei 
teatrului. Unul in poezia propriu-zisă, celălalt in pantomimă şi dans. Tocmai de aici 
probabil, şi incercările rebele pe care le fac, la perioade anumite, de a se supra- 
pune una alteia, atunci cind sint reunite in spectacolul teatral. Arta regizorului, in 
schimb, este o artă născută din chiar fenomenul teatral, ca o necesitate stringentă 
a acestui fenomen. Ea nu este reductibilă la o aită modalitate de exprimare artistică 
decit teatrul. Pe cind poetul nu are nevoie absolută, pentru a se exprima, de spec- 
tacolul propriu-zis, pe cind actorul! poate concepe lesne un recital pantomimic in 
care să se exprime independent de poet, regizorul nu se poate exprima decit in spec- 
tacolul teatral. Şi pe cind poetul şi actorul se pot concepe existind independent unul 
de altul, fapt care atrage cu sine reverberaţiile pentru supremație atit ale unuia, cit 
şi ale celuiiait, regizorul nu există decit in funcţie de amindoi şi de măsura in care 
ii reuneşte pe amindoi in spectacolul teatral. 

Dar tocmai pentru că e in strictă dependenţă de actul spectacolului, arta regi- 
zorului este cea mai apropiată de natura intimă a teatrului. Ea este cea mai „tea- 
trală"” dintre toate artele ce compun teatrul. Apărind ca un fenomen instinctiv. 
nediterențiat, in antichitate (choregonuly sau ca un dat intrinsec in perioadele de 
mare inflorire a artei spectacolului (Shakespeare ca regizor), ea devine un concept 
limpede în timpurile noastre, după ce experienţa tuturor rebeliunilor poetice sau 
actoriceşti i-au făcut necesară, in mod şiiințitic, prezența. Rostul artei regizorale 
este acela de a da viaţă spectacolului de teatru. Ea trebuie să „contamineze"” pentru 
aceasta atit pe poet, cit şi pe actor, şi in fine publicul, de ceea ce este specific tea- 
truiui. Si cum o face? Îmbinind toți aceşti factori in cadrul spectacolului, sinteti- 
zindu-i pe toți trei intr-un intreg creator, in care — prin contagiune reciprocă — 
poetul devine „dramaturg, mimul — actor, iar contemplatorul izolat -- public. 

Astfel, regizorul obligă, prin felul cum transfigurează scenic textul poetului, 
că acesta — intrucit participă la complexul spectacoluiui — să-l presupună pe actor 
De asemenea, regizorul obligă, ca la rindul său, mimul să presupună in actul său 
crentor, nu imagini răzlețe, nici imaginea sa proprie de mim, ci imaginile poetului 
cărora, prin întruchipare, să le dea viață teatrală. În stfirşit, e limpede că spectacolul 
realizat de regizor presupune publicul, care, de asemenea, nu poate deveni public 
decit presupunind un spectacol, 

Conglomeratul de arte devine, sub mina regizorului ce-l frămintă, un con- 
glomerat artistic. Textul poetului nu mai e un simplu text poetic, ci o „piesă de 
teatru“, mimu! nu mai e un simplu choreut, ci un „interpret teatral", masa de 
spectatori nu mai e o asistenţă indiferentă, ci un receptacol viu, un „public de 
teatru“. 

Sarcina regizorului este, prin urmare, aşa cum arată undeva Otto Falckenberg 
„aceea de a reuni intr-un organism viu, nu numai forțele individuale ale actorului, 
ci acelea ale „scenei“ in general“. Această sarcină se „desfăşoară in esență după 
principiile muzieii, hotăritoare nu numai în privința elementului acustic a! unui spec- 
tacol (das Sprachiiche), ci și în privința elementului său optic”... ințelegind prin 
„optic“ valorile mişcării şi gestului (das Gestliche). 

Regizorul, deci, conform principiilor muzicii, „armonizează'' elementele dispa- 
rate ale spectacolului de teatru, imbinindu-le intr-un corp unitar nou. Acest corp 
unitar nou depăşeşte caracterul complexului artistic în felul cum il înțelegea, de 
pildă, Wagner. El se ridică la un caracter de instituție artistic-socială; se imbogă- 
țeşte astfel misiunea regizorului și cu semnificația educativ-rmoralizatoare a peda- 
goguiui. 

Dar funcția aceasta „teatralizatoare“ a regizorului (funcţie ce se aseamănă 
atit de mult cu actiunea catalizatorilor) ascunde in fond şi ceea ce am putea denumi 
„drama regizorului“. Acţionind, în continuă dependenţă de factori eteroneni, regizorul 
a incercat — pe parcursul ultimului secol — un complex de inferioritate — deși ne- 
justificat — pe deplin explicabil. Evidenţa cu care apărea pentru orice regizor faptul 
că spectacolul, deşi rezultat al ingeminărilor sale creatoare. nu-l reprezintă totusi 
decit intr-o măsură foarte echivocă, a ridicat in conştiinţa lui o seamă de întrebări 
în legătură cu limitele şi substanța artei sale. Mai mult decit atit, i-a ridicat insâsi 
întrebarea capitală a indreptăţirii regiei ca artă. Şi într-adevăr, e lesne de inteles 

sentimentul incercat de regizorul care, după o activitate creatoare intensă, era nevoit 
så constate că spectacolul său nu pare, decit unor puţini iniţiaţi, drept o expresie 
a sa, şi că el râmine, indeobşte, anonim in execuţia artistică propriu-zisă a repre- 
zentației. Întrucit este artă activitatea sa şi in ce moment anume ?, cind şi prin ce 
se exprimă aria regiei, ştiut fiind că fiecare artă are o seamă de mijloace materiale 
pentru a se comunica in afară ? — iată tot atitea întrebări pe care, in mod firesc, 
regizorul avea şi mai are a şi le pune. 

Dacă orice artă se face „vizibilă“ printr-o modalitate proprie, — poezia prin 
cuvint, arta actorului prin incorporarea fizică a unei imagini, muzica prin sunete 
ete. — este clar că şi arta regiei, intrucit e artă, trebuie să aibă o modalitate a sa 
materială de exprimare. Or, este foarte greu pentru cineva care asistă la un spectacol 
de teatru să determine cit şi ce anume din ceea ce se petrece pe scenă aparţine 
ca expresie, regizorului și nu poetului sau actorului. Aceasta o ştiu numai cei ce 
pregătesc spectacolul, uneori nici chiar ei, câci regizorul lucrează adesea asupra 
lar cu elemente psihice imponderabile. Şi atunci, este firesc ca in regizor să se fi 
dezvoltat acel complex despre care vorbeam mai sus şi o dorinţă arzătoare de a se 
face şi el „vizibil“. 

Artist „nevăzut“, artist ce râmine în dosul culiselor spectacolului şi despre 
existența căruia se ştie şi nu se ştie; artist a cărui contribuție in spectacol se poate 
sau nu recunoaşte ; căruia nu i se adresează aclamații şi care nu simte direct efectul 
pe care-l produce asupra spectatorului ceea ce el ii comunică prin gură străină, — 
regizorul nu are nici măcar mulţumirea că opera sa poate persista ulterior ca un 
monument nepieritor, căci ceea ce realizează el poate fi oricind, cel puţin la o 
scrutare analitică, ignorat. 

Urmarea acestei drame — care oglindește în parte insăşi criza in care a intrat 
teatrul in pragul veacului nostru — a fost că regizorul s-a avintat intr-o extra- 
ordinară căutare a unor mijloace proprii de exprimare; într-o pătimaşă frâămintare 
de a descoperi. tichia cu ajutorul căreia, contrar personajului legendar, să se facă, 
din nevăzut, „vizibil, 

În focul acestor căutări, arta regiei a atins forme dintre cele mai neobişnuite. 
Trecind, cu o infometare de neofit, de la un stil la altul, de la o extremă la alta, 
fresca regiei moderne infăţişează laolaltă cele maj variate aspecte. Și nu rareori 
această dorinţă a regizorului de a se face „şi el văzut“ a ajuns la pretenţia de a 
se face „numai el văzut“. Pretenție ce a dus, in expresionism, la teatrul agresiv al 
unui Jessner, Piscator sau, mai ales, Meyerhold. Acest teatru agresiv, ca să urmăm 
o idee exprimată mai sus, reprezintă de astă dată tendinţa de supremație a artei 
regizorale in istoria spectacolului. 

Ivit cel din urmă in componenţa spectacolului de teatru şi tocmai din nobila 
nevoie de a impăca intre ele elementele disparate ce conlucrau la realizarea lui, iată 
că şi regizorul, uitindu-şi rosturile, formulează pretenţia rebelă de supremație. Şi de 
unde misiunea sa era tocmai „teatralizarea“ teatrului, adică aşezarea lui pe temeiul 
solid al conlucrării colective, regizorul se face promotorul „desteatralizării“ teatrului, 
Invitind marioneta in locul actorului (Craig), reducind textul la valoarea unui pretext 
(Meyerhold ; vezi inscenarea Revizorului] etc, — regizorul reclamă exclusiv pentru 
sine spectacolul, iar acesta devine, intr-o atare ideologie, o modalitate de exprimare 
artistică, in exclusivitate, a artei regiei. 

Între mijloacele de expresia prin care regizorul a socotit că poate să se „facă 
vizibil” in spectacol, a fost şi mai este, in bună măsură şi astăzi, decorul. Ridicat la 
un inalt prestigiu în teatru tocmai în timpul şi din pricina acestor căutări, decorul 
a dat regizorului iluzia că poate să-l exprime în spectacol, prin ceea ce denumim, 
indeobste „montare“. Lăsind impresia că şi el, deşi aparţine unei alte familii de arte 
și anume artelor plastice, poate fi un factor specific teatrului, decorul s-a infiltrat 
tot mai mult in concepţia modernă a spectacolului. Treptat, alături de regizor şi 
favorizat de zbaterile acestuia pentru găsirea unui material propriu, care să nu fie 
comun şi celerlalte arte din sinul spectacolului teatral, pictorul scenograf, pină nu 
de mult socotit un simpiu auxiliar, nu tocmai indispensabil, a dobindit. pe nesimţite, 
o demnitate aproape egală celei a regizorului. Cu toate că nu este nici congenitală, 
nici structurală artei teatrului, arta decorului a uzurpat ideea de regie interna atit de 
proprie unui Goethe, Brahm sau Stanislavski, şi a căutat să o înlocuiască cu ideea 
regiei externe (montarea). OLE i 

Consecințele s-au văzut imediat. Regia externă, ridicind problemele „cadrului" 
la o insemnătate uriaşă, in loc să-l! ocupe pe regizor cu problemele de semnificație 
a spectacolului, l-au ocupat cu problemele, de mai redusă insemnătate, ade. „„docu- 
mentului“. Spectacolele au devenit astfel documente istorice, 'arhive știinţilice {Vlaicu 
Vodă la Teatrul Armatei, Infrigă şi iubire la Teatrul C.F.R.-Giuleşti, de pildă), repor- 
taje plastice cu valoare de muzeu (Cum vă place la Teatrul Municipal, de exemplu). 

Fără a contesta rolul artei decorative in complexul artei spectacolului, este 
totuşi necesar să se stabilească iocul exact pe care ea il ocupă în teatru. Teatrul, 
urmind 0 distincţie estetică devenită clasică incă de la Lessing, aparţine familiei 
artelor poetice sau muzice, arte prin excelență temporale — adică arte care se des- 
jăşoară in timp. Spre deosebire de acestea, artele plastice (pictura, sculptura, arhi- 
tectura) ni se înfăţişează în spaţiu. Ceea ce ni se pare insă şi mai propriu acestei 
distincţii este că aceste două serii de arte, mai mult decit prin cadrul lor de mani- 
festare. temporal sau spaţial, se deosebesc intre ele datorită materialităţii lor, adică 
datorită materialului de expresie pe care il folosesc. Astfel, artele poetice (poezia, 
dansul, muzica şi, în cele din urmă, teatrul) folosesc un material viu, organic, ca de 
pildă cuvintul pentru poezia propriu-zisă, mişcarea pentru dans, armonia pentru 
muzică şi toate, reunite la un loc, pentru teatru. Artele piastice folosesc un material 
anorganic, mort: imaginea, culoarea, spaţiul limitat etc. Între artele poetice (care 
utilizează pentru exprimare materia vie) şi cele plastice (care utilizează materia 
moartă) nu există, bine ințeles, punți de netrecut. Ele nu sint incarcerate in aşa fel, 
încit să nu comunice între ele. Numai că in măsura în care valorile de expresie trec 
dintr-o serie de arte in cealaltă, ele se transformă din walori specifice, in valori acce- 
sorii. Astfel, valorile specifice poetice, cind apar în cadrul artelor plastice, devin acolo 
valori accesorii. Cuvintul în cinematograf (artă, prin excelenţă, plastică şi tocmai de 
aceea structural deosebită de teatru) este o valoare de rangul al doilea, valori speci- 
fice fiind acolo imaginea, culoarea, spaţiul limitat etc. Filmele unui Charlie Chaplin, 
unde cuvintul este inexistent, nu se resimt cu nimic, în substanţa lor artistică, de 
această lipsă. Tot aşa, valorile specifice plastice, cind apar in cadrul artelor poetice, 
devin acolo valori accesorii. Astfel, de pildă, culoarea, cind apare in dans, fie sup 
farma tatuajului, fie sub aceea — mai evoluată — a costumului, nu e decit o va- 
loare de rangul a! doilea, valoarea congenitală, valoarea principală răminind mișcarea. 
în teatru, categoria spațiului limitat, tipică arhitecturii, s-a constituit din valoare 
accesorie in valoare specifică prin constructivyismul decorului. Astfel, in toate inte- 
rioarele pieselor ţărăneşti pe care le-am montat la Teatrul de Stat din Sibiu, s-a 
utilizat acelaşi greoi plafon de birne care sufoca şi spaţiul material al scenei, și 
spațiul psihologic al personajelor. 

Nu este locul să insistăm aici prea mult asupra acestei chestiuni a „materiali- 
tâţii expresiei“ artelor. Ea ni se pare de o fecunditate extremă, ce merită o preocu- 
pare cu totul aparte. Important in dezbaterea de faţă este faptul! că, favorizată de 
degringolada regizorului în căutarea de mijloace de exprimare proprii, ieşite din 
comun, arta decorului, cu o funcţie strict accesorială, in teatru, a atentat în con- 
glomeratul acestuia la o dignitate majoră, aproape la supremație. 

În teatru, după cum ne-o dovedesc secole de istorie a teatrului, arta decorului, 
— nici structurală, nici absolut indispensabilă, — nu poate îi, oricit de prețioasă, 
mai muit decit o valoare de rangul al doilea, un mijioc de expresie accesoriu. Putem 
concepe un spectacol de teatru eminent, lipsit complet de cadrul său decorativ, căci 
mijloacele de exprimare proprii teatrului sint cu desăvirșire altele şi acelea par sufi- 
ciente pentru a-! comunica. Arta decorului poate da o mină de ajutor acestei comu- 
nicări, în nici un caz ea nu are dreptul să se ridice la o valoare de comunicare spe- 
<ifică, cu pretenţia de a inlocui valorile cuvintului, mişcării si armoniei. 

Aceasta insă s-a intimplat şi impreiurarea a fost şi continuă să mai fie gravă. 
Căci de disperarea regizorului in căutare de mijloace personale care să-l facă „văzut“, 
a profitat scenogratul care a delapidat, prin emanciparea sa, celelalte arte din com- 
plexul teatrului de formele lor de exprimare şi, apropiindu-şi-le, intr-un oribil 
„kitsch', şi le-a făcut moduri proprii. Şi astfel, am inceput să asistăm la spectacole 
în care in loc ca pateticul, qrandiosul, eroicul, sublimul, graţiosul etc, să fie apanaje 
Ale jocului actorilor, aceste valori specifice teatrale au apărut ca apanaje ale deco- 
zului : actorii, în schimb, au rămas niște păpuşi „colorate“, simple imagini ale deco- 
ratorului, inexpresive teatral, dar foarte expresive din punct de vedere plastic, In 
aceste spectacole, ideea spectacolului o comunicau decorurile, care intr-adevăr atin- 
geau subiimui, eroicul, pateticul, dar care copleşeau pe actorii simpliiicaţi la culme 
de un regizor ce „monta“. Această predominanţă a decorului în teatru, frecventă intre 
cele două războaie, poate fi intilnită și azi: Don Carlos de la Teatrul Municipa! este 
un exemplu concludent de felu! cum pictorul scenograf (W. Siegfried), qindind plastic 
întregul spectacol, l-a redus la tăcere pe regizorul piesei (W. Siegfried) prin inter- 
mediul căruia, de fapt, trebuia să răsune cuvintul lui Schiller. 

La împrejurarea acesta, a mai contribuit şi spaima multor regizori de a re- 
curge la vechile mijloace de expresie ale artei teatrului. În goană dupti ò pretinsă 
„modernitate“ şi supralicitind „simplul“ şi „firescul“, aceşti regizori au fost bucuroși 
că rezolvă problemele de conţinut ale spectacolului prin „montarea'“ lor hiperbolică. 


Înspăimintați de „teatral“, au preferat, în locul unei accepții moderne a teatrului, 

o simplitate intimistă, străină teatrului, care este viața văzută prin lupa magică 
a scenei, deci viaţă mărită — după potențele regizorului — de zeci, sute şi mii de ori. 
Lrmarea a fost, uneori, dispariţia actorului tragic, căci tragicul, aceste decoruri oricit 
de grandioase, de colosale, nu-l mai puteau exprima. Şi astfel, din teama regizorilor 
de a „teatraliza™ teatrul, am asistat, ia Teatrul Naţional din Cluj, la un Othello in 
care, deşi actorul avea toate atributele eroului tragic, el rata intr-un final intimist, 
timorat de spaima regizorului (Marietta Sadova) de a inălța acest final la dimensiunile 
lui menumental-paroxistice ; iar la Teatrul Naţional din Bucureşti, la un Lear (pus 
in scenă de Sică Alexandrescu) a cărui furtună interioară era acoperită de vijelia 
cinematografică ce se desfăşura pe un ecran, in spatele nefericitului rege. 

Articolul lui Liviu Ciulei are valoare de simptom. Din ce în ce mai mult se 
resimte falsitatea situaţiei pe care o ocupă in conglomeratul teatral arta decorului. 
„Teatralizarea decorului“, insă, nu poate fi rezumată numai la o repliere dramatică a 
artei decorative, numai la simpla ei condiţionare de câtre piesa de teatru, A spune 
că decorul trebuie să fie in slujba ideii generale a spectacolului încă nu inseamnă 
a spune destul in această chestiune. In intreaga problemă a artei decorului şi situația! 
pe care acesta o deține in munca de producere a unui spectacol trebuie să se meargă, 
un pas mai departe şi intreaga chestiune a „reteatralizării teatrului“ să fie luată in 


considerare. 


Regq:zoru! trebuie să se resemneze la ceea ce face frumusețea artei sale: ano- 
nimatul ei. Lipsa de materialitate palpabilă a mijloacelor sale de creaţie dă artei 
sale un plus de demnitate şi o aşază la răscrucea dintre concreteţea creaţiei artistice 
şi procesul abstract al concepţiei artistice. 


Determinanţi pentru caracterul teatral a! spectacolului mi se par patru factori: 
poetul. actorul, regizorul şi publicul. Măsura in care aceştia sint imbinaţi între ei, 
coeziunea sau lipsa de coeziune dintre ei, predominanța sau absența unuia dintre 
ei, in sfirşit, echilibrul ideal in care se găsesc ingemănaţi, — sint imprejurările ce 
dau nota caracteristică unui spectacol. Aceste echilibrări reciproce sint hotărite de 
temperamentele ce intră in joc, de concepţiile, qusturile ce se infruntă in cadrul unui 
spectacoi. În orice caz, concepţia modernă a spectacolului nu poate face abstracţie 
de raportul dintre factorii lui determinanţi. lar acest „raport“ este, in esenţă, un 
rezultat al activităţii creatoare a regizorului. El este acela care pune în acord sau 
in dezacord aceşti factori, el determină măsura echilibrului sau dezechilibrului lor, 
el dozează jocul de preponderențe dintre ei. Regizorul! fixează cantitatea de „tea- 
tralitate” a unui spectacol şi tot el este acela care are putinţa de a-l „desteatraliza“. 
Tocmai de aceea, răspunderea regizorului modern este atit de mare. Pentru că, între 
toţi factorii ce compun — in mod specific — spectacolul, el este acela care acţio- 
nează cel mai deliberat. Şi lui ii revine mereu misiunea de a căuta pentru spectacol 
formele cele mai „teatrale de exprimare; lui îi revine, aşadar, mereu sarcina de a 
„reteatraliza"” teatrul. Căci această „reteatralizare a teatrului” nu e o chestiune de 
perioade, de intervale istoric determinate. E o chestiune de fiecare zi, de fiecare 
spectacol. Bogăția de viaţă pe care o conţine teatrul, domeniul lui cuprinzător ce-l 
face accesibil oricăror infiltrări din afară, familiare sau străine, trebuie să-l pună pe 
regizor, continuu, în stare de alarmă. Lecţia lui Stanislavski este tocmai de aceea 
mereu vie. Ea recomandă regizorului să stea în permanenţă treaz la postul său, să 
fie in permanență. modern, contemporan. El este chemat să dea mereu forme noi 
de manifesiare modurilor vechi ale teatrului. Patosul, grotescul, retoricul etc. sint 
perimate in teatru, nu pentru că nu sint caracteristice teatrului, ci pentru că, 
fiind ostracizate la un moment dat, ele nu s-au putut îmbrăca in haine noi, nu s-au 
putut „reteatraliza“. Şi cit de mult se resimte astăzi, în teatrul nostru mai ales, 
absența acestor categorii eterne ale teatrului. Cit de mult depiingem adesea inca- 
pacitatea unor actori ai noştri de a atinge sublimul, tragicul etc. 


Este oare a vină a lor, a actorilor, sau o vină a teatrului în genere, deci mai 
ales a regizorilor, că tehnica marelui patos lipseşte cu deosebire actorilor tineri ? 
Este şi o vină a actorilor, dar principalul vinovat este regizorul. El este acela care, 
in loc să caute pentru vechile tipare forme noi, adecvate zilelor noastre, a incercat 
să le inlocuiască cu elemente străine, nespecifice. Şi, in felu! acesta, în toc să gà- 
sească teatrului o nouă „teatralizare“ l-a „desteatralizat", El este acela care, căutind 
mereu să se exprime numai pe sine, a uitat că rostul său este mult mai bogat, că 
semnificația misiunii sale este mult mai largă. Regizorul trebuie să se exprime, in 
spectacol, nu numai pe sine, ci el trebuie să dea mereu viață unui organism supra- 
individual, cu structuri proprii, cu modalităţi specifice, cu categorii aparte, de sine 
stătătoare. Regizorul trebuie, intr-un cuvint, să facă mereu teatru. 

lată de ce consider că „reteatralizarea teatrului" este o comandă hotăritoare 
a ceasului de faţă. 


56 www.cimec.ro 


https://biblioteca-digitala.ro 


